Iktatószám: \_\_\_\_\_\_\_\_\_\_\_/ **2021**

A program azonosítószáma: ……………….

## TÁMOGATÁSI SZERZŐDÉS

amely létrejött egyrészről a **Hajléktalanokért Közalapítvány** (székhelye: 1067 Budapest, Szobi u 3.; képviseli: Varga Péter igazgató) a továbbiakban: **Támogató**,

*másrészről a(z)*

székhelye:

levelezési címe:

adószáma:

képviseli:

programfelelős:

számlavezető pénzintézet neve:

bankszámlaszám:

a továbbiakban: **Támogatott**

(a továbbiakban együtt: **Szerződő Felek**)

között az Emberi Erőforrások Minisztériuma megbízásából, az Emberi Erőforrások Minisztériuma és a Hajléktalanokért Közalapítvány között létrejött ……………………………… ügyiratszámú okirat alapján, az alulírott napon és helyen, az alábbi feltételek mellett:

1. Szakmai feladat részletes megjelölése:

A megvalósítás helyszíne:

1. A Szerződő Felek megállapítják, hogy Támogatott a jelen szerződés mellékleteként csatolt és a támogatás átadásának feltételét képező pályázatot nyújtott be a ………………. kódjelű pályázati felhívásra. A benyújtott pályázat tartalmazza a szakmai feladatleírást, és a feladat szakmai megvalósításához igazodó finanszírozási tervet.
2. A Támogató az 1) pontban meghatározott feladat költségeinek fedezésére ………….. Ft, azaz …………………… forint egyszeri, vissza nem térítendő támogatást biztosít a Támogatott javára az alábbi megoszlás szerint:

működési kiadásokra **………………….** Ft, azaz ……………………. forint,

felhalmozásra ………………….. Ft, azaz …………………….. forint.

A támogatás összege az általános forgalmi adót (a továbbiakban: áfa) is tartalmazza. A támogatási összeg forrása ………………………………………………………

1. A támogatás részletes, tételekre lebontott költségterve forintban:
2. Az 1) pontban meghatározott feladat megvalósítására vonatkozó határidők:
	1. **A feladat megvalósításának kezdete:**
	2. **A feladat végső megvalósítási határideje:**
	3. **A támogatás pénzügyi teljesítésének véghatárideje:**
	4. **A támogatás felhasználásáról szóló szakmai beszámoló és pénzügyi elszámolás elkészítésének és Támogató részére történő megküldésének határideje:**
3. A támogatás átutalására **előfinanszírozással,** a jogszabályban meghatározott dokumentációk megléte esetén kerül sor a Támogatottnak a szerződésben megjelölt bankszámlájára.

Az átutalás feltétele, hogy a Támogatott az átutalandó összegre vonatkozó, **írásbeli felhatalmazást adjon a Támogató részére a Támogatott bankszámlájáról történő azonnali beszedésre** arra az esetre, ha Támogatott az összeget nem szerződésszerűen használja fel (4. sz. melléklet).

A Támogató a szerződés megkötését követően legkésőbb 30 napon belül kezdeményezi a támogatási összeg átutalását a Támogatott bankszámlájára.

A Támogatás intenzitása: 100%

1. A Támogatott kötelezettséget vállal arra, hogy
	1. a feladatot az 5) b) pontban jelölt napig, mint végső határidőig megvalósítja,
	2. az átutalt támogatást kizárólag a feladat költségeinek fedezésére használja fel, és kizárólag az ilyen célú felhasználásnak megfelelő számlát nyújt be,
	3. az átutalt összegek felhasználásáról számvitelileg elkülönített nyilvántartást vezet. A Támogatott a feladat tényleges bevételeiről és költségeiről az 5) d) pontban jelölt határidőig teljes körű szakmai beszámolót és pénzügyi elszámolást készít és küld meg a Támogató részére. Az elszámoláshoz csatolni kell a hitelesített pénzügyi bizonylatokat és a feladat szakmai értékelését. Az elszámolási és beszámolási kötelezettségre vonatkozó részletes feltételeket a szerződés elválaszthatatlan részét képező 11. számú melléklete határozza meg.
	4. amennyiben a program önerőt tartalmaz, a 3. pontban részletezett önerő felhasználásáról a pénzügyi elszámolás részeként elszámol. Az elszámolás részletes feltételeit a szerződés elválaszthatatlan részét képező 11. számú melléklete határozza meg.
	5. a feladat megvalósítása során együttműködik a Támogatóval és vezeti a programhoz kapcsolódó dokumentációt, a Támogató kérésére a feladattal kapcsolatban adatot szolgáltat a Támogató által meghatározott formában, rendszerességgel a Támogató, vagy az általa megbízott személy részére,
	6. a feladattal kapcsolatos minden szerződést, számlát, bizonylatot és más okiratot legalább a beszámoló jóváhagyásától számított 10 évig megőriz, és lehetővé teszi, hogy a Támogató illetve képviselője azokba betekintsen,
	7. a támogatás felhasználásáról való tájékoztatást üzleti titok címén nem tagadja meg,
	8. a támogatás felhasználása során a közbeszerzésre vonatkozó szabályok szerint jár el, és a közbeszerzési vagy más beszerzési eljárást úgy folytatja le, hogy az a költségvetési támogatás ésszerű és hatékony felhasználását biztosítsa,
	9. haladéktalanul, de legkésőbb 8 napon belül írásban bejelenti a Támogatónak, ha a támogatás kezelésére új pénzforgalmi számlát nyit, a számlavezető pénzintézet által záradékolt felhatalmazó levél megküldésével egyidejűleg,
	10. a támogatás keretében megvalósuló programmal kapcsolatos minden nyilvános kommunikációban (nyomtatott-, vagy elektronikus kiadvány, prezentáció, adatbázis, írott-, vagy elektronikus sajtó, média megjelenés stb.) megnevezi a támogatást biztosító Hajléktalanokért Közalapítványt, lehetőség szerint feltünteti a nevét és logóját,
	11. a támogatott tevékenység megvalósítása során **a költségvetésből nyújtott támogatás és a saját forrás terhére a kétszázezer forint értékhatárt elérő vagy meghaladó értékű, áru beszerzésére vagy szolgáltatás megrendelésére irányuló szerződést kizárólag írásban köthet**. Írásban kötött szerződésnek minősül az elküldött és visszaigazolt megrendelés is. Ettől eltérni, csak különösen indokolt esetben lehet, a Támogatott írásos nyilatkozatával arról, hogy a beszerzés az akkor aktuális árukészlet erejéig történt meg.
2. Támogató a részletes szakmai beszámoló és pénzügyi elszámolás elfogadásáról a kézhezvételt követő 60 napon belül nyilatkozik. A Támogató a megküldött beszámolóhoz annak formai és tartalmi hibái, hiányosságai esetén két alkalommal biztosít hiánypótlási lehetőséget. A hiánypótlásról elektronikusan (e-mailben) értesíti a pályázót, és 8 napot biztosít a hiányzó dokumentumok megküldésére. Amennyiben a beszámoló két hiánypótlást követően sem teljes, a Támogató az elszámolásban nem kellően alátámasztott kifizetések visszafizetését kezdeményezi.
3. A Támogatott a 7. c) pont szerinti elszámolási kötelezettségének az általános forgalmi adóról szóló 2007. évi CXXVII. törvény 168-178.§- ok szerinti, a számvitelről szóló 2000. évi C. törvény 167.§-ának (1) és (3) bekezdése szerinti tartalmi és alaki követelményeknek megfelelő számlával köteles eleget tenni, feltéve, hogy keletkeztek számlák.
4. A Támogatott hozzájárul ahhoz, hogy
5. a támogatás folyósításával és ellenőrzésével kapcsolatos adatokat a Támogató és megbízottja nyilvántartsa, illetve adatait az Áht. 55-56. §-ai szerint kezelje,
6. a támogatás rendeltetésszerű felhasználását a Támogató és/vagy megbízottja, valamint a jogszabályban feljogosított állami szervek (ÁSZ, KEH, stb.) ellenőrizzék, ennek során a támogatással kapcsolatos dokumentumokba betekintsenek, továbbá adatot igényeljenek a Kincstár által működtetett monitoring rendszerből,
7. a Támogató és/vagy megbízottja helyszíni szakmai és pénzügyi ellenőrzést végezzen.
8. A Támogatott tudomásul veszi, hogy:
	1. az Európai Számvevőszék és az Európai Bizottság illetékes szervei (amennyiben a támogatás az Európai Uniótól származik), valamint az Állami Számvevőszék és a Kormányzati Ellenőrzési Hivatal az átutalt támogatás jogszerű és szerződésszerű felhasználását ellenőrizheti,
	2. köteles az ellenőrzés érdekében az Európai Számvevőszék és az Európai Bizottság illetékes szervezetei, a Kormány által kijelölt belső ellenőrzési szerv, a Magyar Államkincstár, illetve az európai uniós támogatások irányító hatóságai és a kifizető hatóság képviselőit ellenőrzési munkájukban a helyszínen is – a megfelelő dokumentumok, számlák, a program megvalósítását igazoló okmányok, bizonylatok rendelkezésre bocsátásával, illetve a fizikai teljesítés vizsgálatában – segíteni,
	3. köteles biztosítani, hogy a Támogató, illetve az általa megbízott személy vagy az ellenőrzésre jogosult szervek az ellenőrzést a támogatási szerződés megkötését megelőzően, a támogatás igénybe vétele alatt, a támogatott tevékenység befejezésekor illetve lezárzásakor, valamint a beszámoló elfogadását követő öt évig lefolytassák.
9. Támogatott jelen szerződés aláírásával kijelenti, hogy adó-, járulék-, illeték- vagy vámtartozása nincs. Ha 60 napon túli tartozása a jelen szerződés teljesítésének időtartama alatt keletkezik, abban az esetben a tartozás keletkezésének időpontjától számított 8 napon belül adatszolgáltatási kötelezettség áll be. A Támogatott tudomásul veszi, hogy 60 napon túli köztartozása esetén a tartozás rendezéséig Támogató a támogatás folyósítását felfüggeszti.
10. Támogatott a jelen szerződés megkötésével egyidejűleg nyilatkozik a támogatás összegéből megvalósított beszerzések, szolgáltatások utáni ÁFA visszaigénylés jogosultságáról (1. sz. melléklet). Ha a Támogatott a támogatás áfa tartalmát az Adó- és Pénzügyi Ellenőrzési Hivataltól visszaigényli, azt köteles a Támogatónak bejelenteni és megfizetni.

Támogatott a jelen szerződés megkötésével egyidejűleg ugyancsak nyilatkozik arról, hogy a tárgyévet megelőző 5 évben kapott állami támogatásokkal, beleértve a Hajléktalanokért Közalapítványtól kapott támogatásokat is, elszámolt vagy határidőre el fog számolni.

1. Támogatott – a tudomására jutástól számított nyolc napon belül - írásbeli bejelentési kötelezettséggel tartozik minden olyan, a jelen szerződésben szereplő adatban, megtett nyilatkozatában foglaltak tartalmában, illetőleg egyéb körülményben, a költségvetési támogatás egyéb – a pályázati kiírásban meghatározott vagy a jogszabályban, jelen szerződésben rögzített feltételeiben bekövetkezett változás esetén, amely érdemben érinti a szerződés teljesítését, eredeti céljának megvalósulását, a támogatás feltételeit, a Támogatott jogállását, így különösen a jelen szerződés 17. pontjában meghatározottal kapcsolatos esetleges változást, vagy ha a támogatott tevékenység összköltsége a tervezetthez képest csökken. Támogató a bejelentés alapján – vagy ha egyébként tudomást szerez a fenti körülmények bekövetkezéséről – 30 napon belül megteszi a szükséges intézkedéseket (különösen: nyilvántartott adatok megváltoztatása, a támogatás feltételeinek módosítása, támogatás visszavonása, módosítása, elállás, szerződés felmondása, jogosultatlanul igénybe vett támogatás visszakövetelése).
2. A Támogatott a támogatással megvalósítandó program tárgya, megvalósítási ideje, valamint a támogatás tételes felhasználása tekintetében a program módosításának részleteit és indoklását tartalmazó kérelem benyújtásával kezdeményezheti a Támogatási Szerződés módosítását. A Támogatási Szerződés 3) pontjában foglalt, működési és felhalmozási célú költségek összege csak különösen indokolt esetben, a támogatási összeg legfeljebb 10%-ig módosítható. A szerződésmódosításra vonatkozó kérelmet a feladat végső megvalósítási határidejét, azaz az 5. b) pontban meghatározott dátumot megelőző 15. napig lehet a Támogatónak benyújtani. A Támogatási Szerződés módosítása nem irányulhat a támogatott tevékenység eredeti céljának megváltozatására, és a Támogatási Szerződésben meghatározott összegen felüli többlet költségvetési támogatás biztosítására, kivéve az Ávr. 95. § (2) bekezdésében meghatározott eseteket.
3. A Támogatott tudomásul veszi, hogy a 200 ezer forintot meghaladó támogatással megvásárolt eszköz, vagy a 200 ezer forintot meghaladó támogatással létrehozott vagy felújított ingatlan vagy jármű a működtetési kötelezettség időtartama alatt csak a támogatás nyújtójának előzetes jóváhagyásával és a foglalkoztatási, a szolgáltatási, illetve az egyéb kötelezettségek átvállalásával, átruházásával idegeníthető el, adható bérbe vagy terhelhető meg. A működtetési kötelezettség időtartama:
	1. egy év, ha a támogatás összege meghaladja a 200 ezer forintot, de nem éri el az 1 millió forintot,
	2. két év, ha a támogatás összege eléri az 1 millió forintot, de nem éri el az 5 millió forintot,
	3. három év, ha a támogatás összege eléri az 5 millió forintot, de nem éri el a 10 millió forintot,
	4. öt év, ha a támogatás összege 10 millió forint vagy azt meghaladó összeg.

Támogatott tudomásul veszi továbbá, hogy ha a támogatott tevékenység beruházás, a beruházással létrehozott vagyon – ha az a Támogatott tulajdonába vagy vagyonkezelésébe kerül – az a)-d) pontokban meghatározottak szerinti időpontokig csak Támogató előzetes jóváhagyásával és döntése alapján a foglalkoztatási, a szolgáltatási és az egyéb kötelezettségek átvállalásával, átruházásával idegeníthető el, adható bérbe vagy más használatába, illetve terhelhető meg. Támogató a jóváhagyás feltételeként kikötheti, hogy a kötelezettségek átvállalásának biztosítása érdekében a beruházással létrehozott vagyon elidegenítése esetén az új tulajdonos a Támogatott helyébe – részleges elidegenítés esetén a Támogatott mellé –, bérbe vagy más módon történő használatba adás esetén – e jogviszony fennállásának idejére – a Támogatott mellé a jelen szerződésbe lépjen be, vagy a kötelezettségek átvállalásáról egyoldalú nyilatkozatot tegyen.

Támogató előzetes jóváhagyásával a szolgáltatási és az egyéb kötelezettségek átvállalása nélkül is lehetséges az idő előtt elhasználódott vagy elavult vagyontárgyak pótlással együtt járó teljes vagy részleges elidegenítése vagy selejtezése.

1. A Támogató jogosult elállni jelen támogatási szerződéstől vagy jogosult azt azonnali hatállyal felmondani, ha
	1. a szerződésben meghatározott megvalósítási időszak kezdő időpontjától számított hat hónapon belül a támogatott tevékenység nem kezdődik meg, vagy a Támogatott a támogatás igénybevételét neki felróható okból nem kezdeményezi, és késedelmét ezen idő alatt - írásban - nem menti ki;
	2. hitelt érdemlően bebizonyosodik, hogy a Támogatott a támogatási döntést érdemben befolyásoló valótlan, hamis vagy megtévesztő adatot szolgáltatott;
	3. az alábbiakban meghatározott valamely körülmény a támogatási döntés meghozatalát követően következik be, vagy jut Támogató tudomására:

*ca)* a támogatási szerződésben előírt saját forrás nem áll a Támogatott rendelkezésére, vagy azt nem igazolja, illetve nem nyilatkozik róla a jogszabályok szerint,

cb) Támogatott a támogatási döntés tartalmát érdemben befolyásoló valótlan, hamis vagy megtévesztő adatot szolgáltatott vagy ilyen nyilatkozatot tett,

*cc)* Támogatott jogerős végzéssel elrendelt felszámolási, csőd-, végelszámolási vagy egyéb – a megszüntetésére irányuló, jogszabályban meghatározott eljárás alatt áll,

cd) a Támogatott a közpénzekből nyújtott támogatások átláthatóságáról szóló 2007. évi CLXXXI. törvény (a továbbiakban: Közpénztv.) 6. §-a alapján nem részesülhető költségvetési támogatásban, vagy

*ce)* a Támogatott nem felel meg az Áht. 48/B. §, vagy az Áht. 50. § szerinti követelményeknek;

* 1. a Támogatott a jogszabályokban, a pályázati kiírásban vagy a támogatási szerződésben a támogatási szerződés megkötésének feltételeként vagy egyébként előírt bármely nyilatkozatot nem teszi meg, dokumentumokat nem nyújtja be, vagy bármely megtett nyilatkozatát visszavonja;
	2. Támogatott a támogatott tevékenységhez szükséges hatósági engedéllyel nem rendelkezik;
	3. a támogatott tevékenység megvalósítása meghiúsul, tartós akadályba ütközik, vagy a támogatási szerződésben foglalt ütemezéshez képest jelentős, a támogatási szerződés módosításával nem orvosolható késedelmet szenved;
	4. a Támogatott a támogatási szerződésben foglalt, vagy jogszabályban előírt kötelezettségeit neki fel- róhatóan megszegi, különösen, ha nem tesz eleget ellenőrzés-tűrési kötelezettségének, és ennek következtében a támogatott tevékenység szabályszerű megvalósítását nem lehet ellenőrizni; vagy
	5. a Támogatott a támogatást a szerződéstől eltérően rendeltetésellenesen vagy nem jogszerűen használta fel vagy jogosulatlanul vette igénybe,
	6. tudomására jut, hogy a Támogatott csőd-, felszámolási, végelszámolási vagy egyéb - a megszüntetésére irányuló, jogszabályban meghatározott - eljárás, illetve külön törvény szerinti adósságrendezési eljárás alatt áll és csődegyezség jóváhagyására nem kerül sor, a felszámolási, végelszámolási vagy a végrehajtási eljárás eredményeként megszűnik a támogatott tevékenység, illetve a szerződés teljesítése lehetetlenné vált,
	7. a támogatással létrehozott, megvásárolt, vagy felújított ingatlant, járművet a működtetési kötelezettség szerződésben meghatározott időtartama alatt a kötelezettségvállaló előzetes jóváhagyása nélkül elidegenítette, megterhelte vagy bérbe adta,
	8. a Támogatott a bejelentési, beszámolási és elszámolási kötelezettségének a támogatási szerződésben meghatározott határidőben nem tett eleget, vagy
	9. a Támogatott a jelen szerződésben meghatározott beszámoló, elszámolás benyújtásának határidejét elmulasztotta, vagy a beszámolót, elszámolást annak nem megfelelő teljesítése miatt a Támogató nem fogadta el,
	10. a Támogatott által nyújtott biztosíték megszűnik, megsemmisül vagy értéke egyébként számottevően csökken, és a Támogatott megfelelő új biztosíték, vagy a biztosíték értéke csökkenésének megfelelő további biztosíték nyújtásáról a Támogató által szabott ésszerű határidőn belül nem intézkedik,
	11. a szerződéstől való elállásnak vagy a szerződés felmondásának a támogatási szerződésben vagy jogszabályban meghatározott egyéb feltétele bekövetkezik.
1. A támogatás jogosulatlan igénybevétele, jogszabálysértő vagy nem rendeltetésszerű felhasználása esetén Támogató a támogatást visszavonhatja, a támogatási szerződéstől elállhat, azt felmondhatja vagy kezdeményezheti annak módosítását.
2. A szerződéstől való elállás vagy annak felmondása illetve a támogatás visszavonása esetén, illetve a támogatás jogosulatlan igénybevétele, jogszabálysértő vagy nem rendeltetésszerű felhasználása esetén a Támogatott az igénybe vett támogatást a visszafizetésre vonatkozó felszólítás kézhezvételétől számított harminc napon belül egy összegben, az igénybevételtől a visszafizetésig számítandó ügyleti kamattal megnövelt mértékben – a kamatokat is lejárt tartozásnak tekintve – a Támogató részére visszafizetni. A kamatszámítás kezdő időpontja a költségvetésből nyújtott támogatás folyósításának első napja, vagy a támogatás jogosulatlan felhasználásnak kezdő napja, utolsó napja a visszafizetési kötelezettség teljesítésének napja. Az ügyleti kamat mértéke a jegybanki alapkamat kétszerese azzal, hogy a visszaköveteléssel érintett naptári félév első napján érvényes jegybanki alapkamat az irányadó a félév teljes idejére.
3. Amennyiben Támogatott a visszafizetési kötelezettség teljesítésével késedelembe esik, a késedelme után a Támogató késedelmi kamatot érvényesít. A késedelmi kamat számításának kezdő időpontja a kötelezett késedelembe esésének napja, utolsó napja a visszafizetési kötelezettség teljesítésének napja. A késedelmi kamat mértéke a késedelemmel érintett naptári félév első napján érvényes jegybanki alapkamat.
4. Támogató jogosult a Támogatási Szerződés módosítása, felmondása vagy az attól történő elállás nélkül is elrendelni a támogatás részleges – a jogszabálysértéssel, illetve a nem rendeltetésszerű vagy szerződésellenes felhasználással arányos mértékű – visszafizetését. Ebben az esetben Támogatott a jogosulatlanul igénybe vett támogatás összegét a 19. pontban meghatározott ügyleti kamattal megnövelt mértékben köteles visszafizetni.

22) Támogató jelen szerződéstől részben is elállhat, illetve azt részben is felmondhatja. Támogató az elállás, felmondás során figyelembe veszi különösen az eltelt időt, a megvalósult feladat mértékét és Támogatott közreható magatartásának felróhatóságát. Ha a visszafizetési kötelezettség a Támogató adminisztratív hibája miatt keletkezett, a támogatás visszafizetése a megállapított fizetési határidőig kamatmentes.

23) Támogatott a visszafizetési kötelezettséget az alábbi számlaszámra teljesíti oly módon, hogy megjelöli annak a szerződésnek az iktatószámát, amely alapján a visszafizetés történik:

**A visszafizetést a Támogató következő számlájára kell teljesíteni: Magyar Államkincstár 10032000-00290012-00000017.**

A visszafizetési kötelezettségről a Támogató, a támogatási szerződés felek általi módosítása során, a támogatási szerződés felmondásáról vagy az attól történő elállásról küldött értesítésben, vagy külön fizetési felszólításban értesíti a Támogatottat. A visszafizetési kötelezettség a Támogató döntése alapján részletekben is teljesíthető, azonban ennek időtartama nem haladhatja meg a harminchat hónapot. A visszafizetés ütemezését külön megállapodásban kell rögzíteni.

1. Amennyiben a Támogatott határidőn belül nem teljesíti a támogatás visszafizetésére a jelen szerződésben meghatározott kötelezettségét – és a visszafizetési kötelezettség részletfizetés formájában történő engedélyezésére nem került sor – a visszafizetési kötelezettség érvényesítése a Támogatott bankszámlájáról történő azonnali beszedési megbízás érvényesítésével történik. Ennek eredménytelensége esetén a visszafizetendő összeget és annak kamatait az állami adóhatóság Támogató megkeresésére adók módjára hajtja be.
2. Amennyiben Támogatott olyan nyilatkozatot tesz, vagy Támogató olyan körülményről szerez tudomást, amely a támogatás visszavonását, jelen szerződés felmondását, illetve az attól való elállást megalapozza, Támogató felfüggeszti a támogatás folyósítását és erről Támogatottat tájékoztatja.
3. Amennyiben a feladat meghiúsul, tartós akadályba ütközik, vagy a szerződésben foglalt ütemezéshez képest késedelmet szenved, erről a Támogatott haladéktalanul köteles értesíteni a Támogatót.
4. Amennyiben a feladat a Támogatottnak fel nem róható okból meghiúsul, vagy tartós akadályba ütközik – a Támogató részére történő bejelentési kötelezettség teljesítése mellett – a Támogatottnak a támogatásról le kell mondania.
5. Amennyiben a feladat összköltsége (kiadása) a tervezetthez képest csökken, Támogatott köteles azt a Támogató részére 8 napon belül írásban bejelenteni, mindamellett a támogatási összeg – a jelen szerződés módosításával – ennek megfelelő arányban csökken, több támogatási forrás esetén az eredeti támogatási arányoknak megfelelően.
6. A Támogatott az általa fel nem használt támogatást az 5. d) pontban rögzített határidő előtt, azaz, a támogatás felhasználásáról szóló szakmai beszámoló és pénzügyi elszámolás benyújtását megelőzően köteles a Támogató részére visszafizetni jelen szerződés 23. pontjában foglalt számlaszámra azon szerződés azonosítószámának megjelölésével, amely alapján a visszafizetés történik.
7. A fel nem használt támogatás visszafizetéséről szóló igazolást (számlakivonat hitelesített másolata) Támogatott köteles a pénzügyi elszámoláshoz csatolni. A pénzügyi elszámolás csak ezen igazolás megléte esetén kerülhet a Támogató által elfogadásra.
8. Szerződő Felek rögzítik, hogy jelen szerződés csak abban az esetben módosítható, ha a támogatott tevékenység az így módosított feltételekkel is támogatható lett volna.
9. A Támogatott a jelen szerződés aláírásával nyilatkozik arról, hogy a 7. c) pontban meghatározott pénzügyi bizonylatokat, banki átutalási igazolásokat, számlákat más Támogató felé nem számolja el.
10. A Szerződő Felek rögzítik, hogy a szakmai feladatok megvalósítása és a szerződésben foglaltak teljesítése során az állami pénzeszközök felhasználására és ellenőrzésére irányadó hatályos jogszabályok, a 368/2011. (XII. 31.) Korm. rendelet, a 58/2015. (XII. 30.) EMMI rendelet, az átadott összegből történő beszerzések során a közbeszerzésekről szóló törvény, továbbá a szerződésben részletesen nem szabályozott egyéb kérdésekben a Polgári Törvénykönyv vonatkozó, hatályos rendelkezései az irányadók. Támogatott a jelen szerződés aláírásával kötelezettséget vállal arra, hogy a közbeszerzésekről szóló törvény rendelkezéseit – amennyiben az abban foglalt feltételek fennállnak – betartja.
11. Jelen szerződés azon a napon lép hatályba és tekintendő megkötöttnek, amelyen azt a Támogató is cégszerűen aláírta. **Támogatott az általa változtatás nélkül aláírt szerződést a kézbesítéstől számított 30 (harminc) napon belül köteles Támogatónak visszaküldeni. Amennyiben 30 (harminc) napon belül Támogatóhoz nem érkezik vissza a Támogatott által aláírt szerződés, vagy Támogatott nem csatolta hiánytalanul az előírt mellékleteket, vagy a szerződésben változtatásokat hajtott végre, és ezen határidőtől számított további 30 napon belül nem kerül sor a szerződés megkötésére, a támogatási döntés hatályát veszti.**
12. Jelen szerződés elválaszthatatlan részét képezik a következő mellékletek:
	1. ÁFA-nyilatkozat
	2. Nyilatkozat
	3. Nyilatkozat a számlavezető bankokról
	4. Felhatalmazó levél
	5. A Támogatott létesítő okiratának vagy jogszabályban meghatározott nyilvántartásba vételét igazoló okiratának eredeti példánya
	6. A Támogatott nevében aláírásra jogosult személynek pénzügyi intézmény által igazolt, ügyvédi által ellenjegyzett vagy közjegyző által hitelesített aláírási címpéldánya vagy aláírás mintája, vagy az aláírás minta közjegyző által hitelesített másolata
	7. Megbízott aláíró esetén a szerződés aláírására feljogosító, közjegyző által hitelesített vagy ügyvéd által ellenjegyzett vagy két tanú által hitelesített meghatalmazás
	8. Nyilatkozat a tárgyi eszközöknek a Támogatott számviteli szabályzata szerint történő elszámolásáról
	9. Nyilatkozat saját forrás rendelkezésre állásáról (azon programpontoknál, ahol a pályázati felhívás szerint a saját forrás biztosítása kötelező)
	10. Segédlet a szakmai és pénzügyi elszámoláshoz
	11. Számlaösszesítő
	12. A benyújtott pályázat és mellékletei
	13. Hozzájáruló nyilatkozat személyes adatok kezeléséhez

**Amennyiben Támogatott a …………………….. kódú pályázati felhívás kapcsán több támogatási szerződést köt, az 5-6. melléklet szerinti okiratokat elegendő egyetlen támogatási szerződéshez csatolni, a további támogatási szerződésekhez pedig a Támogatott cégszerűen aláírt nyilatkozatát csatolhatja arról, hogy az okiratokat mely támogatási szerződéshez nyújtotta be.**

1. A jelen szerződés alapján megküldött értesítésekre és a határidők számítására az Ávr. 102/C. §-ban foglaltakat kell alkalmazni.
2. Jelen szerződés egymással megegyező négy eredeti példányban készült. A Szerződő Felek a jelen szerződésben foglalt feltételekkel egyetértenek, azokat elfogadják, és a szerződést, mint akaratukkal mindenben megegyezőt, jóváhagyólag cégszerűen írják alá.

Kelt *(Közalapítvány tölti ki!)* : Budapest, 2021. év ............... hó ....... nap

 ………………………… …………………………

 Varga Péter Támogatott

 Igazgató

 p.h. p.h.

 …………………………

 Pénzügyi ellenjegyző

 Hajléktalanokért Közalapítvány